তাল বা রিদম:  কবিতার যেমন ছন্দ, গানের তেমন তাল। তাল ছাড়া গান হয় না। তাল হলো সময়ের সাথে গানের কথার চলমান ছন্দ। তাল গঠিত হয় মাত্রা ও ভাগ দিয়ে। যেমন আমাদের দেশীয় সংগীতের দাদরা তাল হয় ৬ মাত্রার যার দুটি ভাগ থাকে। মাত্রা হচ্ছে তালের ক্ষুদ্রতম একক। গানে তাল বাজানো হয়, তবলা বায়া বা ড্রামের সাহায্যে। অনেক সময় গিটারের কর্ড বাজিয়েও তাল বাজানো হয়। তালের প্রতিটি মাত্রায় তবলা/বায়া বা ড্রামের এক বা একাধিক বোল বাজানো হয়, অথবা ফাঁক দেয়া হয় (বাজানো হয় না)।    তাল প্রকাশ করার জন্য সুনির্দিষ্ট কোন সহজ চার্ট নেই।  গিটারে বাজানোর সময় কীভাবে বাজাতে হবে তা অনেক সময় পিকের আপ বা ডাউন দিয়ে দেখানো হয়। যেমন, নীচের চিত্রে দেখানো দাদরা তালে প্রথম দু মাত্রায় পিক উপরে থেকে নীচে, এবং পরের মাত্রায় পিক নীচ থেকে উপরে বাজাতে হবে। দাদরাকে পশ্চিমা নিয়মে ওয়াল্টজ (Waltz) বলে, আর মাত্রাকে মেজার (Measure) এবং ভাগকে বার (Bar)। তাল রাখার জন্য অনেকে বাম বা ডান পায়ে মৃদু আঘাত করে। দেশীয় পদ্ধতিতে তুড়ি মেরে বা হাত তালি দিয়েও তাল শেখানো হয়।